b"\n_START_ARTICLE_\nParada ljubezni\n_START_SECTION_\nGlasba\n_START_PARAGRAPH_\nBesedila so dru\xc5\xbebenokriti\xc4\x8dna, predvsem kriti\xc4\x8den je izvajalec do sodobnih oblik nestrpnosti. V \xc2\xbbN'toko ne obstaja\xc2\xab\xc2\xa0se z zanikanjem samega sebe znebi svojega ega in tako, pravi v nekem intervjuju, la\xc5\xbeje sporo\xc4\x8di stvari, ki jih \xc5\xbeeli z albumom sporo\xc4\x8diti. V pesmi \xc2\xbbZig zig\xc2\xab\xc2\xa0postavi ogledalo Slovencem, kot njihove temeljne vrednote omenja varnost, udobje in zasebnost, govori pa tudi o novih oblikah nacizma v dana\xc5\xa1njem svetu. V \xc2\xbbKhan in Barbi\xc2\xab\xc2\xa0se ukvarja s problematiko, ki zadeva spolno identiteto. V \xc2\xbb\xc5\xbdivih mejah\xc2\xab\xc2\xa0govori o individualizmu in o zaigrani zunanji podobi, v katero posameznik zavija resni\xc4\x8dnega sebe. V zaklju\xc4\x8dni pesmi \xc2\xbbParada ljubezni\xc2\xab\xc2\xa0sporo\xc4\x8da, da je individualizem novodobno \xc4\x8dredni\xc5\xa1tvo. S pomo\xc4\x8djo podobe iz stare slovenske freske Mrtva\xc5\xa1ki ples naka\xc5\xbee, da kot skupnost oz. dru\xc5\xbeba obstajamo, a vsak bi bil raje sam."